ร้าน Smith & Rabbit Cuisine  ร้านอาหารเป็นบ้านเดี่ยวมาแอบหลบมุมใน..เทศบาลนิมิตรเหนือ ซอย36 แถวๆประชานิเวศน์1ค่ะจากสน.ประชาชื่นมาขับตรงขึ้นมาเรื่อยๆซอย36อยู่ด้านขวามือหน้าซอยมีป้ายร้านตั้งอยู่ ..สโลแกนร้านคือ "ครัวในบ้านร้านในสวน ชวนมาชิม" ให้บริการอาหารแบบ Homemade,Delivery,Steaks,Drinks,Coffee,Bakery,Pancake+Ice-cream ดูจากเมนูแล้วเน้นอาหารแบบจานเดียวและทานเก๋ๆขบเคี้ยว
เป็นร้านที่ไม่ได้ตั้งใจจะมาทานแต่เห็นป้าย...ก็เลยเลี้ยวเข้ามาในซอยเงียบๆแต่ก็มีรถวิ่งผ่านเข้า-ออก มีรถลูกค้าจอดอยู่หลายคัน..เดินมาถึงตัวร้านเป็นบ้านแบ่งเป็น3โซน โซนOutdoor โซนห้องกาแฟ+ขนมเค้กด้านหน้าและโซนห้องแอร์ด้านใน..ส่วนในสุดเป็นห้องใหญ่ที่มีโต๊ะยาวนั่งได้หลายท่าน...เวลา18.40น....พนักงานพามาจอดรถริมถนนในซอยเรียบร้อย..ฝนตกหนักพอดี
เข้ามาที่ร้านไม่ได้จองโต๊ะไว้สรุปนั่งรอคิวก่อนตั้งแต่18.50 - 19.10น.จึงได้โต๊ะ ระหว่างรอพนักงานในร้านเทคแคร์หาเก้าอี้ให้นั่งปัดเก้าอี้ให้ด้วยน่ารักจังและนำน้ำเปล่ามาเสิร์ฟ+พัดลมเป่าเบาๆและตุ๊กตาก็ขอเมนูมาเลือกสั่งเครื่องดื่มอย่างอื่น พนง.นำเมนูเครื่องดื่มมาให้เลือก จึงเลือกน้ำลิ้นจี่ปั่น เนื้อเนียนผสมเนื้อลิ้นจี่ไม่เปรี้ยวไม่หวาน ชอบๆ..ระหว่างนั่งฝนตกอยู่ก็มีลูกค้าเดินเข้ามาตลอดหลายกลุ่มผิดหวังเปลี่ยนร้านเพราะวันนี้ฝนตกโต๊ะในส่วนที่อยู่ด้านรอบๆตัวร้านเปียกทำให้เสียโต๊ะไปหลายโต๊ะเลยทีเดียว..อาหารออกเร้ว
@สั่ง@
- เกี๊ยวกุ้งผัดเนยห่อชีส+ซัลซ่า : เกี๊ยวชิ้นใหญ่กรอบแน่นๆไส้เป็นกุ้งตัวขนาดไม่เล็กไม่ใหญ่ ราดซัลซ่ามะเขือเทศ อร่อยจนหยุดไม่ได้
- หมี่กรอบโบราณ : เสิร์ฟมากับกระเทียมโทนดอง,ถ้่วงอกดิบ+ต้นกุยช่ายหั่น..เส้นหมี่เส้นผอมเรียวเล็ก กรอบแต่ไม่ได้แข็งหรือกรอบหนึบมีเต้าหู้ชิ้นเล็กๆทอดจนเกือบแข็งทานเล่นเปล่าๆหรือนำผักมาแกล้มก็อร่อยดี
- กุ้งย่างตะไคร้น้ำปลาหวาน : หอมกลิ่นตะไคร้จริงๆด้วย..เป็นกุ้งที่ใช้ต้นตะไคร้เสียบมา มีผักชี,ผักกาดหอม..น้ำปลาหวานมีหอมทอด,พริกแห้งเผา เข้ากันดี๊ดีค่ะ
- คัพเค้กชาไทย : ชิ้นกำลังพอดี เนื้อชาไทยนิ่มเนียนเด้งไม่หวาน
@สั่งกลับบ้าน@
- ข้าวไข่เจียวทรงเครื่อง 55บาท
- ข้าวผัดกากหมู+หมูแดดเดียว ราคาจำไม่ได้แต่เมนูนี้ฮิตมากค่ะ

ค่าอาหารมื้อนี้ทั้งหมดรวมสั่งกลับบ้าน: 705บาท
ราคานี้รวมภาษีมูลค่าเพิ่ม7%แล้ว
อาหารร้านนี้ อาหารอร่อยนะการันตีจากคนแน่นร้านบริการประทับจิตมากค่ะ
แนะนำให้จองโต๊เก่อนเข้ามาจะดีกว่ามากค่ะ ลูกค้าวันนี้ส่วนใหญ่เป็นวัยทำงานรุ่นใหญ่ๆ,คู่รัก,ครอบครัว
ร้านเปิดทุกวันยกเว้นวันจันทร์ เวลา 11.00 - 23.00น.
สามารถสั่งเป็น Delivery ส่งได้ด้วยค่ะ